2

3									72 St-2171/2016


[bookmark: _GoBack][image: ]
REPUBLIKA HRVATSKA
Trgovački sud u Zagrebu
Zagreb, Amruševa 2/II							72 St-2171/2016-2

U  I M E  R E P U B L I K E  H R V A T S K E
R J E Š E N J E

Trgovački sud u Zagrebu, po sucu Nikoli Ribariću, u postupku predstečajne nagodbe u povodu prijedloga dužnika ROBERTO PLUS d.o.o. , Zagreb (Grad Zagreb), Velikopoljska 42, OIB: 66385801110, dana 8. ožujka 2016.

r i j e š i o  j e

	Odbacuje se prijedlog za sklapanje predstečajne nagodbe dužnika ROBERTO PLUS d.o.o. , Zagreb (Grad Zagreb), Velikopoljska 42, OIB: 66385801110, podnesen ovom sudu 7. ožujka 2016., kao nedopušten.

Obrazloženje

Podnositelj je podnio ovom sudu 7. ožujka 2016. prijedlog za otvaranje predstečajnog postupka na propisanom obrascu.
Uz prijedlog nije dostavljena nikakva dokumentacija koju propisuju odredbe čl. 26 – čl. 28 Stečajnog zakona (NN 71/15).
Odredbom čl. 26 Stečajnog zakona propisano je da je podnositelj prijedloga za otvaranje predstečajnog postupka dužan uz prijedlog dostaviti:
- financijske izvještaje u skladu sa Zakonom o računovodstvu koji nisu stariji od tri mjeseca od dana podnošenja prijedloga za otvaranje predstečajnoga postupka, s time da se usporedni podaci u financijskim izvještajima iskazuju sa stanjem na dan godišnjih financijskih izvještaja prethodne godine, odnosno evidencije koje vode u skladu s poreznim propisima ako je dužnik obveznik poreza na dohodak
 - opis pregovora s vjerovnicima, ako su prethodili prijedlogu za otvaranje predstečajnoga postupka, uključujući i potrebne obavijesti dostavljene vjerovnicima koji sudjeluju u postupku
 - dokaz o ukupnoj aktivi i dokaz o ukupnom prihodu za prethodnu godinu i broju zaposlenih na zadnji dan u mjesecu koji prethodi danu podnošenja prijedloga
- plan restrukturiranja.
Odredbom članka 27. Stečajnog zakona određeno je da plan resturkutiranja mora sadržavati: 
1. činjenice i okolnosti iz kojih proizlazi postojanje prijeteće nesposobnosti za plaćanje
2. izračun manjka likvidnih sredstava na dan priloženih financijskih izvještaja
3. mjere financijskoga restrukturiranja i izračun njihovih učinaka na manjak likvidnih sredstava
4. mjere operativnoga restrukturiranja i izračun njihovih učinaka na poslovanje

5. plan poslovanja za razdoblje do kraja tekuće i za dvije sljedeće kalendarske godine uz detaljno obrazloženje razloga za utvrđivanje svake pozicije plana
 6. planiranu bilancu na zadnji dan razdoblja za koje je sastavljen plan poslovanja
7. analizu svih tražbina prema visini i vrsti (tražbine radnika i prijašnjih dužnikovih radnika, izlučna prava, razlučna prava, tražbine za koje se vodi postupak, neosigurane tražbine i druge tražbine) 
8. ponudu vjerovnicima razvrstanim u skupine odgovarajućom primjenom pravila o razvrstavanju sudionika u stečajnom planu o načinu, rokovima i uvjetima namirenja tražbina
9. rok za dobrovoljno ispunjenje i
 10. planirani iznos troškova restrukturiranja.
Ništa od naprijed navedenog podnositelj nije dostavio u spis. 
Odredbom članka 28.st.1. SZ-a određeno je kako je podnostitelj prijedloga dužan uplatiti predujam za troškove predstečajnog postupka u iznosu od 5.000,00 kuna.
Odredbom članka 28.st.3. određeno je da ako podnostitelj prijedloga nije uplatio predujam u iznosu od 5.000,00 kuna, sud će prijedlog odbaciti.
Iz navedenog slijedi da je uplata Zakonom određenog predujma pretpostavka za dopustivost prijedloga.
Tim više što zakon ne predviđa mogućnost pozivanja predlagatelja na uplatu predujma –  u vidu ispravka prijedloga, a u smislu odredbe članka 31. SZ-a, obzirom da predujam prema odredbama članaka 26-27 SZ-a nije sastavni dio prijedloga. 
Odredbom članka 31. SZ-a određeno je da ukoliko prijedlog za otvaranje predstečajnog postupka nije potpun (članci 26-27 SZ-a određuju što prijedlog mora sadržavati), sud će u roku od 8 dana naložiti podnositelju da prijedlog nadopuni.
Međutim, u konkretnoj situaciji ne radi se o dopuni prijedloga. 
U konkretnoj situaciji, radi se o dopustivost prijedloga. Tek nakon što prijedlog bude dopušten, može se razmatrati njegova osnovanost, potpunost i sl. U prilog tome, govori i zakonska odredba kojom je izričito propisana visina predujma i nije prepuštena bilo kakvoj dispoziciji stranaka ili suda. 
Slijedom navedenog, a kako predlagatelj nije ispunio osnovne pretpostavke propisane za dopustivost prijedloga, valjalo je temeljem odredbe čl. 28 st. 3 Stečajnog zakona prijedlog odbaciti.
Temeljem odredbe čl. 32 Stečajnog zakona propisano je da će sud odbaciti prijedlog za otvaranje predstečajnog postupka u taksativno nabrojenim slučajevima, a t. 5 st. 1 navedeno je i u drugim slučajevima propisanim Stečajnim zakonom.

Zagreb, 9. ožujka 2016.

Stečajni sudac:
Nikola Ribarić v.r.

Za točnost otpravka – ovlašteni službenik:
          Jadranka Zelić

 

POUKA O PRAVNOM LIJEKU: 
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

